cyanic-selkie/wikianc huggingface dataset:
Sørbyhaugen (Oslo)
Sørbyhaugen (1A–33, 2A–48) er en vei på Smestad i bydel Ullern i Oslo. Den går fra C.A. Torstensens vei nær dennes kryss med Ullernchausseen og ender i samme vei nær tidligere Sørbyhaugen stasjon på Røabanen og Kolsåsbanen.
Icacinaceae
Icacinaceae er en plantefamilie som ikke er plassert i noen planteorden, men som trolig ligger nærmest ordenen Garryales. Den omfatter 31-34 slekter med ca. 150 arter av busker og lianer.
Natalie Zahle
Ida Charlotte Natalie Zahle (født 11. juni 1827 i As sogn i Danmark, død 11. august 1913 i Vedbæk) var en dansk forkjemper for kvinners rett til utdanning og selvstendighet.
Forbindelser til Norge
Amalie Skrams senere ektemann Erik Skram bodde hos Natalie Zahle sammen med sin mor og sine søstre. Eriks søster Henriette Skram (1841-1929) ble lærer ved skolen etter selv å ha vært elev der, og ble i 1900 Zahles etterfølger som skolens «overbestyrer».
Eduardo Francisco Pironio
Han ble kreert til kardinal av pave Paul VI i 1976, med Santi Cosma e Damiano som titteldiakonia.
Episkopalgenealogi
Hans episkopalgenealogi er:
Guttaperkatre
Guttaperkatre er endemisk for Kina. Arten vokser i skog og kratt i provinsene Gansu, Guizhou, Henan, Hubei, Hunan, Shaanxi, Sichuan, Yunnan og Zhejiang. Dyrkete trær vokser i Anhui og Beijing. Treet er sjeldent i vill tilstand, men blir ofte dyrket.
Petrokjemisk industri i Norge
Petrokjemisk industri i Norge omfatter blant annet disse produktene og produsentene:
Kåfjord kirke (Alta)
Arkitektur
Kildene er ikke entydige om hvem som tegnet Kåfjord kirke. Noen kilder mener det er sannsynlig at det ble brukt typetegninger av Hans Ditlev Franciscus von Linstow. Andre kilder hevder imidlertid at det var ingeniør Stephen Henry Thomas ved kobberverket som tegnet kirken. Det fortelles om en skotsk student ved navn William Dawson Hooker som i 1836 besøkte Finnmark. Han fikk i 1837 trykket sin reiseskildring fra turen, og der skriver han at Thomas hadde vist ham en kirke som var under oppbygning. Når den var ferdig, skulle den fraktes 50 miles landveien og 20 miles sjøveien, for å bli reist i Kåfjord. Erland Scheen gjengir dette i forordet til sin utgivelse av Thomas' reisedagbok fra Vestlandet, og tilføyer at det var Thomas selv som hadde tegnet kirken, som var den eneste bygningen som stod igjen etter at den tyske okkupasjonsmakten hadde utslettet Kåfjord som ledd i «den brente jords taktikk» i 1944.
Friidrett under Panamerikanske leker 1959
Friidrett under Panamerikanske leker 1959 ble avviklet i Chicago, Illinois i USA 1959 i perioden 27. august til 7. september 1959. Det var tredje gangen som lekene ble arrangert. Det var 32 øvelser, 22 for menn og ti for damer. USA ble beste nasjon med tjueseks gullmedaljer foran Den vestindiske føderasjonen med to.
Gulrotsuger
Gulrotsuger (Trioza apicalis) er en plantelus som angriper kulturvekster, som gulrot.
Levevis
Gulrotsugeren suger ut plantesaften og utskiller et spytt som «stresser» gulrotplanten. Bladene blir rammet av krusesjuke (en kraftig kruset form), veksten blir hemmet, konsistensen blir som ved og smaken blir bitter. Nymfene gjør mindre skade. Den blir bekjempet med kjemiske midler når gulrotplantene har fått to–tre blader.
Erik Solem
Erik Toralf Solem (født 23. august 1877 i Kristiania, død 15. juli 1949, samme sted) var en norsk jurist.
Duilwen
Duilwen Duilwen
Saarbataljonen
Historikk
Frankrike hadde rett til å sende inn militærpersonal i området, men Tyskland skulle ikke godkjenne folkeavstemningen dersom fransk militær overvåket den. Da tilbød Storbritannia seg å overvåke avstemningen med militærpersonal. Samtlige parter gikk med på den løsningen, og gjennom mandat fra Folkeforbundet ble det dannet en styrke bestående av militærpersonal fra Storbritannia, Italia, Nederland og Sverige.
Vatnås kirke
Historie og beskrivelse
Vestgavlens møne har smijern sornament-spir med årstallet 1672 og initialene SHS. Korets øst-gavl har lignende spir med årstallet 1688 og initialene TGSS. Hjelmen bærer et spir med kule, utsmidde ornamenter med årstallet 1672 og initialene NNG (Niels Nielsen Griis). Dørringen (diameter 11 cm) på vestdøren har dyrehode i bronse, med gravert 1-6-81 og gravert «Dene ring hafver ieg AOS Lofve til Vatenos kierckihs». Dørringen (diameter 9 cm) på korets dør har også et dyrehode i bronse, av samme type som ringen i Eggedal kirke.
Storekorsnes kapell
Storekorsnes kapell er fra 1953 i Alta kommune, Troms og Finnmark fylke.
Korean Air Lines Flight 007
Flyet og flyruten
Korean Air Lines Flight 007 var et ordinært rutefly Boeing 747-230B som fløy fra New York til Seoul i Sør-Korea. Flyet var bygget i 1972 og hadde tidligere vært tyskregistrert, tilhørende Condor Airlines. Flyet tok av fra John F. Kennedy internasjonale lufthavn i New York den 31. august med 240 passasjerer og 29 besetningsmedlemmer om bord. Etter en teknisk mellomlanding med etterfylling av drivstoff på Anchorage internasjonale lufthavn i Alaska tok flyet av igjen med kurs for Seoul den 1. september kl. 13:00 GMT (kl. 03:00 lokal tid). KAL 007 fløy mot vest og dreide deretter mot syd på en kurs mot Seouls internasjonale lufthavn som tok flyet mye lengre mot vest enn planlagt, slik at flyruten skar over den sovjetiske Kamtsjatkahalvøya og deretter over Okhotskhavet mot Sakhalin. På den måten kom det over i og krenket sovjetisk luftrom mer enn én gang.
Ettervirkninger
Den amerikanske ambassadør til De forente nasjoner, Jeane Kirkpatrick, bestilte en audiovisuell presentasjon i Sikkerhetsrådet, med bruk av opptak av sovjetiske radiosamtaler og et kart over flyets rute for å vise at nedskytningen var ondsindet og ubegrunnet. Alvin A. Snyder, som hadde fremstilt videoen, avslørte senere i en artikkel i The Washington Post den 1. september 1996 at han kun ble gitt utvalgte deler av båndopptaket av den sovjetiske militære samtalen som førte til nedskytningen av flyet. Uredigerte utgaver av båndet avslørte senere at Sovjetunionen faktisk hadde gitt flyet internasjonalt anerkjente advarselssignaler.
Roger Bivand
Roger Simon Bivand (født 1951) er en britisk geograf, statistiker og professor ved Norges Handelshøyskole (NHH) i Bergen.
Jupiters atmosfære
Atmosfærens vertikale struktur
Termosfæren på Jupiter var det første stedet utenfor jorden hvor trihydrogenion ble oppdaget. Dette ionet utstråler sterkt i den midterste infrarøde delen av spektret med bølgelengder mellom 3 og 5 μm; dette er den viktigste kjølemekanismen i termosfæren.
Virvler
Den dype strukturen til virvelbevegelsene er ikke fullstendig forstått. Virvlene er antatt å være relativt tynne, fordi enhver tykkelse som er større enn 500 km vil føre til ustabilitet. De store antisyklonene utbrer seg bare noen få titalls km over de synlige skyene. De fleste planetforskere forkaster i dag en tidligere hypotese om at virvlene er dype «konveksjonsfjær» eller «konveksjonssøyler»; det er imidlertid enighet om at stormene er slike «konveksjonssøyler».
Stormer og lyn
Stormene er alltid forbundet med lyn. Bilder av nattsiden av Jupiter som ble tatt av romsondene Galileo og Cassini avslørte regelmessige lysglimt i belter og nær de vestlige jetstrømmene, spesielt i breddegradene 51°N, 56°S og 14°S. Lynnedslagene er i gjennomsnitt noen få ganger sterkere enn på jorden, de er likevel mindre hyppige. Lyseffekten som utstråler fra et gitt område tilsvarer dem på jorden.
Observasjonshistorie
Spektroskopiske studier etter kollisjonen med kometen Shoemaker–Levy 9 i 1994 ga et glimt av sammensetningen under skytoppene. Diatomisk svovel (S2) og karbondisulfid (CS2) ble registrert. Dette var den første oppdagelsen av begge stoffene på Jupiter, og den andre oppdagelsen av S2 i noe astronomisk objekt. Det ble også påvist ammoniakk (NH3) og hydrogensulfid (H2S). Oksygenbærende molekyler som svoveldioksid ble ikke oppdaget. Flere andre nedslag på Jupiter har siden 1971 økt vår forståelse av Jupiters atmosfære.
Montanisme
Montanus og de to kvinnene Prisca og Maximilla hevdet å få åpenbaringer mens de var i en slags ekstase. Disse åpenbaringene ble avvist av andre kristne, særlig ettersom de var direkte tale og ikke talt i tredjeperson som i Det gamle testamente. Montanistene sa at Jesus snart skulle komme tilbake og at man skulle forberede seg på det. De vektla (mot gnostikerne) kroppens oppstandelse og Jesu snarlige gjenkomst. De forkynte at det skulle bli opprettet et nytt Jerusalem i nærheten av Pepuza i Lilleasia, ikke langt fra det nåværende Ankara. De skal ha lagt sterk vekt på moral og skal ha sagt at martyrdommen er den høyeste dyd.
Nattruten
Sandnæs Dampskibs-Aktieselskab
Nattrutens historie begynner med stiftelsen av Sandnæs Dampskibs-Aktieselskab (SDA) 19. februar 1892. I det nye selskapets formålsparagrafer var et av selskapets formål å skaffe Sandnes sjøverts forbindelse med Bergen. Det Stavangerske Dampskibsselskab (DSD) hadde trafikkert strekningen Stavanger-Bergen siden 1856. Senere startet også Hardanger Søndhordlandske Dampskibsselskab (HSD) og Haugesund Dampskibsselskab (HDS) ruter på strekningen. Men Sandnes forble uten direkteforbindelse nordover. SDA fikk en avtale med Postverket om postføring på strekningen Sandnes-Stavanger-Bergen én dag i uken. Ruten var lagt opp slik at avgang var om kvelden. Passasjerene sov seg dermed frem. Ruten var Sandnes-Stavanger-Føresvik-Kopervik-Haugesund-Leirvik-Bergen med seiling nordgående hver søndag kveld og retur fra Bergen mandag kveld. 19. juni 1892 gikk SDAs nybygde kystruteskip «Sandnæs» (1) første tur i ruten. Snart transporterte nattruten store mengder jordbruksvarer og melk fra Jæren til Bergen og gav raskt så godt resultat at den alt samme høst ble utvidet til to ukentlige turer.
Thalos
Thalos ble regnet som den tredje elva av de syv elvene i Ossiriand. De andre seks elvene av Ossiriand var Gelion, Ascar, Legolin, Brilthor, Duilwen og Adurant.
Everything Must Go (Steely Dan-album)
Sporliste
Alle sporene på albumet er skrevet av Walter Becker og Donald Fagen.
Frank Loomis
Frank Loomis (født 22. august 1896, død 4. april 1971) var en amerikansk friidrettsutøver.
Kampen om Mardøla
Onsdag 26. august 1970 kl. 05.00: Politiet går til aksjon. Ved Mardalsfossen bærer politiet bort demonstranter med filosofene Arne Næss og Sigmund Kvaløy i spissen, i det som var en av de aller største aksjonene for sivil ulydighet i Norge. De første teltene blir slått opp søndag den 26. juli 1970. Dagen etter møtte anleggsarbeiderne disse plakatene: «Stans anleggsarbeidet til rettssaken er over», «Stans: Mardøla skal fortsatt renne til Eikesdalen» «Stopp: (gjelder bare anleggsmaskiner)».
Krudttønden
Krudttønden blir anvendt til mange forskjellige kulturelle arrangementer; teater, konserter, debatter, utstillinger og mottagelser. Fasilitetene omfatter også en kulturkafé.
Krudttønden er en del av København kommunes kultur- og fritidsforvaltning.
Public Enemies (film)
Filmen foregår under den store depresjonen i 1930-årenes USA og handler om FBI-agent Melvin Purvis' forsøk på å stoppe bankranerne og samfunnsfiendene John Dillinger, Homer Van Meter (spilt av Stephen Dorff) Baby Face Nelson og Pretty Boy Floyd. Filmen har skuespillerne Johnny Depp, Christian Bale og Marion Cotillard i hovedrollene. Filmen er basert på Bryan Burroughs faglitterære bok Public Enemies: America's Greatest Crime Wave and the Birth of the FBI, 1933–34.
Norsk avishistorie
Overgang: 1915-1945
I denne perioden kom det mange nye aviser, men et tilsvarende antall ble lagt ned. Totalt resulterte dette i et temmelig konstant avistall.
Andre verdenskrig
Pressedirektoratet hadde som hovedjobb å nyordne avisene i Norge og fikk februar 1942 lov til å legge ned aviser, samt erstatte redaktør eller andre ansatte eller innsette nye medarbeidere. På denne måten skulle man lettere kunne styre innholdet i avisene. De gjenværende avisene måtte derfor akseptere å få innsatt NS-redaktør, bli slått sammen med andre aviser, akseptere nytt navn eller å bli lagt ned. Noen få aviser fikk også lov til å legge ned frivillig.
Mens direktoratet skulle jobbe med organiseringen av avisene sørget Presseabteilung for å forsyne avisene med innhold i tråd med okkupantenes eget syn på virkeligheten og krigslykken.
Jan Lundgren
Han var kåret til årets svenske jazzmusiker i 1994 (Sveriges Radios kåring).
Lascano
Historie
Lascano ble grunnlagt i 1876.
Bulls Cross
Myddelton House Gardens
Myddelton House Gardens er et stort hageanlegg i Bulls Cross. Etter å ha forfalt en tid ble det renovert i 1980-årene og er siden jevnlig vedlikeholdt. Det ble bygget på 1810-tallet av Henry Carington Bowles og i 1865 ble Edward Augustus Bowles født her og ble siden en av de ledende hageeksperter tidlig på 1900-tallet. Hageanlegget er åpen for offentligheten. Huset i seg selv er benyttet av parkmyndigheten Lee Valley.
Stavanger Svømmestadion Gamlingen
Stavanger Svømmestadion Gamlingen er et utendørs svømmeanlegg ved Mosvangen i nærheten av Mosvatnet. Gamlingen har lange tradisjoner som byens eneste oppvarmede utendørsbasseng.
Johannes Smidt
I 1951 ble han utnevnt til biskop i Agder etter Johannes Smemo. Han gikk av som biskop i 1957, og ble etterfulgt av Kaare Støylen.
UFC 109
UFC 109: Relentless var et MMA-arrangement i regi av UFC i Las Vegas, Nevada, USA 6. februar 2010.
Bakgrunn
En kamp mellom Anderson Silva og Vitor Belfort som opprinnelig var planlagt for UFC 108 har blitt muntlig avtalt for dette arrangementet. Kampen mellom Silva og Belfort ble bekreftet av Dana White, men kunne bli utsatt om Silva ikke restituertes raskt nok. Senere ble kampen avlyst da Silva brukte for lang tid på å komme seg etter operasjonen. 15. desember måtte Antonio Rogerio Nogueira trekke seg fra kampen mot Brandon Vera på grunn av et brudd i ankelen og kampen ble avlyst. Paulo Thiago skulle opprinnelig møte Josh Koscheck, men Koscheck måtte trekke seg grunnet skade og ble erstattet av Mike Swick.
Bonuser
Utøvere ble tildelt bonuser på $60 000..
Behandling av sinnslidelser gjennom tidene
Oldtiden
Den greske legen Hippocrates mente derimot at sinnslidelser hadde naturlige årsaker. Blant annet avviste han at epilepsi hadde hellig opprinnelse. Han la vekt på balanse mellom kroppsvæskene, klima og diett og klassifiserte syndromet i sykdommene mani, melankoli og hjernefeber. Han anbefalte behandlinger som hvile, bad, trening og diett.
18. og 19. århundre
Fra slutten av det 18. århundre forsøkte en humanitær bevegelse å gjøre asylene mer humane og behandlende. Denne holdningen støttet seg delvis til legenes arbeid, bl.a. Philippe Pinel, som også utviklet nye måter å kategorisere mentale helsetilstander. Den første sinnssykelov kom i Frankrike 1837. Den første psykiatriske institusjon i Norge var Oslo Hospital der et dollhus ble opprettet i 1776.
Somatisk behandling
I 1935 ble lobotomi ble lansert av den portugisiske nevrologen Egas Moniz. Moniz fikk i 1949 Nobelprisen i medisin for sin oppdagelse. Metoden gikk ut på å skjære over nervefibrene mellom pannelappene og mellomhjernen. En tredjedel av pasientene døde som følge av operasjonen. I Norge ble den første lobotomeringen utført på Gaustad sykehus i 1941. I forhold til folketallet hadde Norge det nest høyeste antallet lobotomerte i verden, etter Danmark. Bruken opphørte rundt 1960. Stortinget vedtok i 1996 at alle gjenlevende norske lobotomerte kunne tildeles erstatning på generelt grunnlag.
Sam Hutchinson
Hutchinson er født i Slough, Berkshire, og han ble en del av Chelsea-akademiet som niåring, og ble profesjonell fotballspiller i august 2006. Han signerte en fireårs avtale året etter. Han fikk sin første opptreden for Englands nasjonale lag for gutter under 18 år i mars 2007. Unggutten var en del av førstelaget i treningskampene til Chelsea, og daværende manager José Mourinho uttalte at Hutchinson var en fremtidig spiller. Etter bare fem reservekamper i 2007-2008 sesongen, gjorde skader til at Hutchinson ble satt ut for resten av sesongen.
Diamond T
Diamond T var en amerikansk bilmodell som ble produsert i Chicago mellom 1905 og 1911. Det var en kraftig touringbil, med modeller opp til 70 hestekrefter. I 1967, som et underbruk av White Motor Company, så ble det slått sammen med Reo Motor Company til Diamond Reo Trucks, Inc.
Charles Patey
Patey fikk stor oppmerksomhet som sjeffotograf for Flåklypa Grand Prix (1975) under Ivo Caprinos ledelse.
Krematorium
Den moderne kremasjonshistorien
Viktige arkitekturhistoriske krematorier er Peter Behrens krematorium (1905–1907) i Hagen, Tyskland, Robert Belli og Henri Roberts krematorium (1908) i La Chaux-de-Fonds, Sveits og Gunnar Asplunds krematorium (1934–1940) i tilknytning til Skogskirkegården i Stockholm, Sverige.
Skyvefly
Skyvefly er en betegnelse på propelldrevede fly som har propellen montert bak, slik at denne skyver flyet istedenfor å trekke det. Utseendet på skyvefly er karakteristisk, med propellen montert enten på flykroppen eller på baksiden av utvendig monterte motorer, såkalte naceller. Relativt få moderne skyvefly er blitt utviklet, men flytypen var populær i England og Frankrike i begynnelsen av den første verdenskrigen.
De første skyveflyene
Skyveflyets gjennombruddet på en rekke ulike europeiske nasjoner inkludert Norge allikevel kom som et resultat av det etablerte flytekniske miljøet i Frankrike som satt deres preg på flere lands spirende flymiljøer inkludert det norske i tiden fram til den første verdenskrigens utbruddet i 1914. Flyskolene og ingeniørskolene med henblikk på utdannelse for både flygere og mekanikere samt flykonstruktører var allerede etablert og utbygget slik at et stort antall fremtidige flymiljøer derfor har sitt utspring fra det franske flytekniske miljøet som raskt ble det meste utbygget og deretter meste innflytelsesrikt. Brødrene Henri og Maurice Farman som var blant de første flypionerene i Europa, startet fabrikasjon av fly som i tiden etter 1907 var blant de fremste på området i verden forøvrig.
Skyveflyene under den første verdenskrig
Mens franskmennene produserte et stort antall skyvefly for speiding, bombeoppdrag og skole- og treningsoppdrag av nyere piloter og besetning, så hadde engelskmennene blitt oppmerksomt på behovet for mer egnede speiderfly med kapasitet for selvforsvar og evne til å bekjempe fiendtlige oppklaring som aggresjon mot egne fly. Stridsflyet måtte få full utnyttelse av deres maskingevær i fartsretning og på et traktorfly vil propellfeltet være i veien for kulene som vil hakket av propellbladene. Det fulgt til en kortvarig generasjon stridsfly som besto av skyvefly i 1915-1917, spesielt i det britiske flyvåpenet Royal Flying Corps tilknyttet den britiske hæren.
Syntetisk språk
Grønlandsk, tyrkisk og tamil er sterkt syntetiske språk, mens finsk, samisk og ungarsk er noe mindre syntetisk. Vietnamesisk og mandarin er sterkt analytiske språk, engelsk er noe mindre utpreget analytisk. Norsk, urdu, gresk og tysk er midt på skalaen mellom analytisk og syntetisk.
Trollspeilet (hørespill)
Hørespillet vant sin klasse i Prix Europa.
Denny Dias
Denny Dias (født 12. desember 1946 i Philadelphia) er en amerikansk gitarist, mest kjent som tidligere medlem av Steely Dan. Han spilte på alle Steely Dan-albumene som ble utgitt på 1970-tallet, de tre første som fast medlem, de neste tre som studiomusiker. I 1991 spilte han konserter sammen med Toto, og han har også spilt inn musikk sammen med Wayne Shorter.
Argen
Argen er en elv i Baden-Württemberg og Bayern i Tyskland og en av sideelvene til Rhinen via Bodensjøen med en lengde på 78 kilometer. Elven har sitt utspring der elvene Untere Argen (Nedre Argen) og Obere Argen (Øvre Argen) renner sammen. Untere Argen har sin kilde øst for Missen-Wilhams og Obere Argen nordvest for Oberstaufen, begge i Allgäu. Argen renner igjennom byene Wangen im Allgäu og Isny før den munner ut i Bodensjøen ved Langenargen.
Jeff Baxter
Jeff «Skunk» Baxter (født 13. desember 1948 i Washington, DC) er en amerikansk gitarist mest kjent som medlem av Steely Dan og The Doobie Brothers på 1970-tallet. Etter sin karriere som aktiv musiker, arbeidet han blant annet som konsulent for NASA.
Varmestråling
Historie
Noen få år senere gjennomførte Lummer og Pringsheim nye eksperiment for bølgelengder opp til 18 μm som viste at loven likevel ikke var riktig for slike store bølgelengder. Ved å gjøre målinger på såkalte Reststrahlen for enda større bølgelenger ble dette avviket bekreftet av Rubens og Kurlbaum. Dette fikk den tyske fysiker Max Planck til å utlede en helt ny og revolusjonerende strålingsteori som viste seg å stemme med alle målinger. De nye ideene som inngikk i denne utledningen, var begynnelsen på kvantemekanikken. Slik sett har forståelsen av varmestrålingen vært opphav til alt det som i dag kalles moderne fysikk.
Kirchhoffs lov
Den utstrålte, spektrale fluksen i alle retninger fra et sort legeme finnes nå lett ved integrasjon,
Strålingstrykk
Ut fra dette følger nå at det sprektrale trykket fra sort stråling som kommer fra en retning gitt ved romvinkelelementet dΩ, er dPν = 2(1/c)dΦν cosθ. Dette gjelder nå både ved refleksjon og for absorpsjon/emisjon. Her er dΦν = BνdΩ cosθ. Integrert over hele den tilgjengelige romvinkelen, blir dermed trykket fra denne delen av frekvensspektret
Termodynamikk
I tillegg sier resultatet også at den utstålte energifluksen blir Φ = σT4 som er Stefan-Boltzmanns lov. Deres ukjente konstant σ = ca/4 er derfor direkte forbundet med en tilsvarende ukjent konstant for energiinnholdet til strålingen. Den ble først funnet funnet av Max Planck fra hans strålingsteori. Variasjonen med temperaturen som er funnet ved denne utledningen, sees også å være gyldig for de tilsvarende spektrale størrelsene for energi, fluks og entropi.
Eldhus
I sammenbygde hus, som Nedeneshuset, og i større hus, som midtpipehuset, på 1800-tallet, ble bryggerhuset et rom i våningshuset, ofte i kjelleren hvor det ble plass til både bakerovn og vaskekjeller.
Amasya (provins)
Provinsen ligger i de sentrale delene av Tyrkia og grenser til provinsene Samsun i nord, Tokat i sørøst, Yozgat i sør og til Çorum i vest.
Vandrelinjemåler
Utbredelse
Arten finnes i Europa, og også i Nord-Amerika. I Norge er den funnet noen få ganger langs kysten av Sør- og Østlandet.
Wikiquote
Wikiquote er et av Wikipedias søsterprosjekter og bruker den samme MediaWiki-programvaren. Den er nært beslektet med de andre wiki-baserte prosjektene drevet av Wikimedia Foundation. Det er basert på en idé av Daniel Alston som ble satt ut i livet av Brion Wibber. Målet er å lage en samling med sitater fra personer, bøker og ordspråk, og gi ytterligere detaljer om dem.
Jaktfeltskyting
Norgesmesterskap
Det første offisielle norgesmesterskapet i Jaktfelt ble arrangert i 1987. Under er en liste over tidligere og kommende norgesmesterskap:
Teister
I Norge forekommer teisten som hekkefugl. De to andre artene hekker bare i det nordlige Stillehavet.
Charles
Carles 찰스 查理
My Lullaby
«My Lullaby» er en sang av den norske artisten Maria Mena fra albumet Another Phase. Singlen ble utgitt på Sony Music og lå ni uker på VG-lista topp 20 med femteplass som beste plassering. Sangen handler om foreldrenes skilsmisse.
Bundestag undergrunnsstasjon
Bundestag undergrunnsstasjon er en undergrunnsstasjon på Berlins undergrunnsbanenettverk. Bundestag er på linjen U5.
Alexandria metropolitanbispedømme
Alexandria metropolitanerkebispedømme er erkebispedømmet som til enhver tid innehas av den koptisk-ortodokse paven av Alexandria og patriarken av hele Afrika. Den nåværende metropolitten av Alexandria er dermed pave Shenouda III (siden 1971). Pave- og patriarktittelen er uløselig knyttet til Alexandria metropolitanbispedømme, som er Afrikas eldste og viktigste bispedømme. Det anses å være grunnlagt av evangelisten Markus i år 43 og ble raskt et av kristenhetens tre mest betydningsfulle bispeseter ved siden av Roma og Antiokia. Fra 232 ble biskopen av Alexandria omtalt som pave; i 451 ble han offisielt opphøyet til én av kirkens fem patriarker.
Post Office Rifles
Post Office Rifles var et regiment i den britiske hæren, opprettet i 1867 med vervede soldater. Avdelingen gjennomgikk en rekke endringer frem til 1921, hvoretter navnet gikk tapt i forbindelse med reorganisering.
Moyen-Chari
Moyen-Chari er en av 23 regioner i Tsjad. Regionens hovedstad er Sarh. Regionen hadde i 2009 en befolkning på 588,008, hvorav 567,530 var fastboende og 20,478 nomader.
Den viktigste etniske gruppen i regionen er saraene. Økonomien er hovedsakelig basert på jordbruk, oppdrett, bomull og sukkerrør.
Pipeorgel
Orgelets ytre
På starten av 1900-tallet ble det eksperimentert med å plassere ett eller flere av orgelets verk i egne orgelkammer i stedet for de vanlige orgelhusene/kassene. Dette resulterte imidlertid i at lyden ikke ble projisert ut i rommet på samme måte som før, og lyden i orgler fra denne epoken lyder dempet og fjern. Dette gjorde at man fra midten av 1900-tallet søkte tilbake til den originale byggeskikken med orgelhus.
Spillebordet
På dagens orgler er det vanlig å finne mer enn ett manual. Det finnes orgler med så mange som sju manualer. Det vanligste manualomfanget i dag er fra C til g3, eller C til c4 (USA).
Romantikken
I løpet av den romantiske perioden utviklet orgelet seg fra å være et polyfonisk instrument til et symfonisk. Det romantiske orgelet hadde mulighet til å utvikle seg i så ekstrem grad som det gjorde, på bakgrunn av de teknologiske nyvinninger som også ble gjort på 1800-tallet. På bakgrunn av romantikkens krav om store, dramatiske orgler, ble det etter hvert nødvendig å konstruere det pneumatiske orgelet. Samtidig fikk man stadig flere registre og stopp for å kunne oppfylle kravene fra den storslåtte romantiske musikken. På denne tiden tok også orglene steget ut fra kirkerommet, og det ble bygget orgler i teatre og konserthaller.
Dvergalker
Dvergalker (Aethia) er en liten gruppe med småvokste (15–25 cm) alkefugler som tilhører gruppen Aethiinae i alkefamilien (Alcidae). Fuglene hekker i Beringhavet og andre deler av det nordlige Stillehavet. Gruppen består av fire arter, som alle er monotypiske.
Brentford
Historie
Det var bosetning her før den romerske okkupasjonen, og således eldre enn grunnleggelsen av London. Det er avdekket en rekke før-romerske gjenstander, blant annet keramikk fra bronsealderen og brent flint på adskilte steder i Brentford. Mengden av funn tyder på at Brentford var et møtested for flere før-romerske stammer, og at det ble utført ritualer der. Et viktig funn fra jernalderen, fra rundt 100 f.Kr.–50 e.Kr., var en seremoniell del fra en stridsvogn, tilhørte opprinnelig den lokale oldtidssamleren Thomas Laytons samling og er nå utstilt i Museum of London. Gjenstanden er dekorert med et keltisk knutemønster kjent som Brentford Knot.
Et lokalt marked og festival, Brentford Festival, har blitt arrangert i Brentford hver eneste september siden 1900.
Utforskningen av Jupiter
Pioneer-programmet (1973 og 1974)
Den første romsonden til å utforske Jupiter var Pioneer 10 som fløy forbi planeten i desember 1973, etterfulgt av Pioneer 11 tretten måneder senere. Pioneer 10 tok de første nærbildene av Jupiter og de galileiske månene noen sinne; romsonden studerte planetens atmosfære, oppdaget magnetfeltet, observerte strålingsbeltene og fastslo at Jupiter hovedsakelig var flytende. Pioneer 11 var på det nærmeste ca. 34,000 km fra Jupiters skytopper 4. desember 1974. Den tok dramatiske bilder av den store røde flekken, gjorde de første observasjoner av Jupiters enorme polområder og fastslo massen til Jupiters måne Callisto. Informasjonen som disse sondene samlet inn hjalp astronomene med å forbedre designet på senere sonder slik at de kunne takle miljøet rundt planeten mer effektivt.
Ulysses (1992)
8. februar 1992 fløy Ulysses-sonden forbi Jupiters nordpol i en avstand av 451,000 km. Denne manøveren var nødvendig for at Ulysses skulle få en bane med svært høy inklinasjon rundt solen, og økte inklinasjonen mot ekliptikken til 80,2 grader. Kjempeplanetens gravitasjon bøyde romsondens flybane nedover og bort fra det eklipiske planet og plasserte det i en endelig bane rundt solens nordlige og sørlige poler. Størrelsen og formen på sondens bane ble justert til en mye mindre vinkel slik at aphelium forble ved omtrentlig 5 AE (Jupiters avstand fra solen), mens perihelium lå noe utenfor 1 AE (jordens avstand fra solen). Under møtet med Jupiter foretok sonden målinger av planetens magnetosfære, men siden sonden ikke var utstyrt med kamera ble det ikke tatt noen bilder. I februar 2004 kom sonden igjen i nærheten av Jupiter. Avstanden var denne gangen mye større &ndash, ca. 240 millioner km, men det ble gjort ytterligere observasjoner av Jupiter.
Cassini (2000)
I 2000 fløy Cassini-sonden forbi Jupiter på sin ferd mot Saturn og tok noen av de mest detaljerte bildene av planeten noen sinne tatt. Den foretok den nærmeste passeringen 30. desember 2000 og foretok en rekke vitenskapelige målinger i tillegg til at den tok ca. 26,000 bilder i løpet av den månedlange forbiflyvningen. Sonden ga det mest detaljerte globale fargeportrettet av Jupiter hvor de minste synlige formasjonenen er ca. 60 km på tvers.
New Horizons (2007)
19. mars 2007 fikk datamaskinen som håndterer kommandoer og data en uopprettelig minnefeil og restartet seg selv slik at romfartøyet gikk inn i en sikkerhetsmodus. Sonden var oppe og gikk igjen innen to dager, men noe data om Jupiters magnetohale gikk tapt. Ingen andre tap av data ble forbundet med møtet med planeten.
Bemannet utforskning
Det er ikke mulig å lande på selve Jupiter, men det er mulig å lande på de galileiske månene, og det har ført til muligheter for en fremtidig bemannet utforskning. Spesielle mål er Europa, på grunn av dens potensial for liv, og Callisto, på grunn av dens relativt lave strålingsdose. I 2003 foreslo NASA et program kalt Human Outer Planets Exploration (HOPE) som involverte et bemannet oppdrag til de galileiske månene, og NASA har anslått et mulig forsøk en gang i 2040-årene. I «Vision for Space Exploration»-policyen offentliggjort i januar 2004 har NASA diskutert bemannede ferder utenfor Mars, og det nevnes at «tilstedeværelsen av menneskelig forksning» lam være ønskelig på Jupiters måner. Før JIMO-oppdraget ble avbrutt uttalte NASA-direktøren Sean O'Keefe at «menneskelige utforskere vil følge».
Mulighet for kolonisering
NASA har spekulert i muligheten for å utvinne atmosfæren på de ytre planetene, spesielt for helium-3, en isotop av helium som er sjelden på jorden og kunne ha en svært høy verdi per masseenhet som en termonukleært drivstoff; fabrikker stasjonert i baner kunne utvinne gassen og overføre den til besøkende romfartøyer. Det er imidlertid spesielle ulemper forbundet til en kolonisering av det jovianske systemet på grunn av de alvorlige strålingsmengdene i Jupiters magnetosfære og planetens spesielt dype gravitasjonsbrønn. Jupiter ville gitt en strålingsdose på 36 Sv (3,600 rem) per dag til ubeskyttede kolonister ved Io og ca. 5.4 Sv (540 rem) per dag til ubeskyttede kolonister ved Europa, noe som er et betydelig aspekt på grunn av det faktum at en mengde på ca. 0,75 Sv over en periode på et par dager er tilstrekkelig til å forårsake strålingsforgiftning og ca. 5 Sv over et par dager er dødelig.
Eupomatiaceae
Eupomatiaceae er en plantefamilie i ordenen Magnoliales. Den omfatter 3 arter i slekten Eupomatia. Artene er busker og lave trær som finnes i Ny-Guinea og det nordøstlige Australia.
Olav Eldholm
Eldholm ble utnevnt til ridder av 1. klasse av St. Olavs Orden i 2007 for sin innsats for forskning og undervisning. I 2011 ble han Doctor rerum naturalium honoris causa ved Christian-Albrechts-Universität zu Kiel. Eldholm var medlem av Det Norske Videnskaps-Akademi fra 1982, Academia Europaea 1990, Det Kongelige Norske Videnskabers Selskab 1997, et indisk vitenskapsselskap 1998, Norges Tekniske Vitenskapsakademi 2008 og Norges Vitenskapsakademi for Polarforskning 2009.
Diana Krall
Profesjonell karriere
Orkesterarrangementene til Johnny Mandel bidro med bakgrunnen til When I Look in Your Eyes (1999). Flere Grammy-nominasjoner fulgte. The Look of Love med orkesterarrangementer av Claus Ogerman solgte til platina og nådde topp ti på Billboard 200. The Look of Love nådde også førsteplass på de canadiske albumlistene og solgte fire ganger platina i det landet. Tittelsporet fra dette albumet, en coverversjon av en standardmelodi fra filmen Casino Royale, popularisert av Dusty Springfield og Sergio Mendes på slutten av 1960-tallet, nådde en 22.-plass på «the adult contemporary chart».
Nordnorsk vitensenter
Historikk og formål
Vitensenteret har fokus på fem hovedområder:
Målgrupper og aktiviteter
Skoleklasser er Vitensenterets hovedmålgruppe. Vitensenteret tilbyr både pedagogiske aktiviteter og egen aktivitet i utstillingen.
Haakon Tranberg
Han vant sølvmedaljer både på 100 m og 200 m ved EM i friidrett i 1946 i Oslo. Han deltok aldri i Sommer-OL. Han ble norsk mester på 100 m i 1939, 1946 og 1947, på 200 m i 1939 og 1946 og i lengdehopp i 1946 og 1947. Hans karriere ble avbrudt av den andre verdenskrig i Norge 1940-1945, og han vant den første kongepokal satt opp etter krigen i 1946.
Gamvik kirke
Gamvik kirke er bygd i betong og har 224 plasser i kirkerommet og 80 i menighetssalen. Adkomst til stedet, som er et velkjent turistmål, er via fylkesvei 8072.
Barima-Waini
Barima-Waini (tidligere North West District) er en av Guyanas ti regioner. Den ligger i det nordvestlige hjørnet av landet og grenser til regionene Pomeroon-Supenaam i øst, Cuyuni-Mazaruni i sør og landet Venezuela i vest. Regionen hadde 26 941 innbyggere ved folketellingen i 2012.
Liste over Sør-Koreas presidenter
Presidentresidensen er Det blå huset (Cheongwadae) i Seoul.
If You Were the Only Girl (In the World)
«If You Were the Only girl (In the World)» er en amerikansk populærmusikksang, skrevet av Nat D. Ayer (melodi) og Clifford Gray (tekst). Sangen ble publisert i 1916. Den ble publisert på nytt i 1946. Sangen har blitt en standard, spilt inn på plate av mange artister.
Vishnu
Fortellinger om Vishnus mange liv er kjent av alle indere, og finnes i mange versjoner. De mest populære er fortellingene om Krishna.
Kunståret 1420
Referanser
1420 in art
La Paloma (Uruguay)
Kommune
Byens ordfører (alcalde) er Alcides Perdomo (2010-2015).
Transport
Ruta 15 forbinder La Paloma med Rocha, Lascano, Velázquez og Cebollatí (nord).
Carl H. Lindroth
Carl Hildebrand Lindroth (født 8. september 1905 i Lund, død 23. februar 1979 i Lund) var en svensk entomolog og professor i entomologi ved Lunds universitet fra 1951 til 1972.
Bullock County
Bullock County er et fylke i den amerikanske delstaten Alabama. Det ligger i de sørøstlige delene av staten og grenser mot Macon County i nord, Russell County i nordøst, Barbour County i sørøst, Pike County i sørvest og mot Montgomery County i vest.
Koli-infeksjon hos sau
Koliseptikemi
Sykdommen skyldes at E. coli bakterier har invadert kroppen, oftest gjennom munn eller navle. Lammene er friske ved fødselen men blir så funnet døde uten tidligere symptomer. Viss symptomer rekker å vise seg vil dette gjerne vere slapphet, uvilje til å die, feber og kramper. Man kan forsøke å behandle med antibiotika, men behandling er oftest nytteløst. Under obduksjon vil man se at hele lammet er cyanotisk, det vil si blå-lilla farge på organene grunnet oksygenmangel. Ofte er lever og milt opphovnet og man vil kunne finne E. coli bakterien i de fleste organer. Den vanligste E. coli typen man finner i norske lam er O78 men dette kan variere.
Kolidiaré
Ved kolidiaré fester sykdomsfremkallende varianter av E. coli seg på tarmens slimhinner og skiller ut giftstoffer som gir diaré. Hos lam er dette typisk K99-antigen typen av E. coli. Den første leveuken er mest kritisk for lammet, men koli-diaré kan også slå til i 2-3 ukers alder. Sykdommen kan vise seg som et problem i en hel besetning og alvorlige utbrudd kan vere kombinasjoner av flere bakterier, virus og parasitter. Diaré generelt er ellers den vanligste sykdommen hos lam i den første leveuken.
Charles Boyd Gentzel
Mark(eting) Age(nts)
Etter en reise til Los Angeles, California i februar 1952, i et forsøk på å etablere virksomheten der, returnerte han til New York og opprettet en salgsavdeling i Auburn, New York. Navnet Mark-Age ble registrert som varemerke i Auburn den 17. juni 1952.
Søm
Søm er et delområde i grunnkretsen Indre Randesund i Kristiansand kommune. Søm ligger 5-8 kilometer øst for Kristiansand sentrum, avgrenset av Topdalsfjorden i vest, Hånes i nord og  Vardåsveien i øst. Området ligger på vestsiden av en åsrygg som strekker seg i nord-sør-retningen via Haumyrheia/Vardåsen. Det strekker seg til Korsvik i sør.
Lund-rapporten
Erstatning til overvåkede
Overvåkningen har ikke senere fått noen rettslig behandling, men Stortinget vedtok å opprette en lov om tidsbegrenset innsynsrett i politiets materiale om en selv. Fristen for å søke om innsyn gikk ut 31. desember 2002, og forslag om å gjøre loven permanent fikk ikke gjennomslag.
12 764 personer søkte om innsyn i arkivene. I 38,4 prosent av disse sakene hadde POT registrert opplysninger. I 82,8 prosent av disse tilfellene ble det innvilget innsyn; søkerne fikk da innsyn i politiets registerinnføring om personen det gjaldt i Overvåkningspolitiets register eller arbeidsregister.
Olof Palme
Olof Palme var som politiker internasjonalt anerkjent som en tydelig sosialdemokratisk stemme. Med sin borgerlige oppvekst og radikale fremtoning var Palme også svært kontroversiell i svensk politikk, og hatet mot ham ble et fenomen omtalt som Palmehat.
Bakgrunn
Olof Palme var yngst av tre barn; hans søsken var Claës Palme (1917–2006) og Catharina Palme Nilzén (1920–2002). Olof var far til sønnene Joakim Palme, Mårten Palme og Mattias Palme.
Tidlig liv og politisk karriere
Høsten 1944 rykket Olof Palme inn i kavaleriet, sjette skvadronen ved K4 i Umeå. Han begynte deretter på aspirantskolen ved K3 i Skövde. Etter noen måneder ble han forfremmet til sersjant og i november 1948 ble han utnevnt til fenrik i kavaleriets reserve. Sommeren 1955 gjennomgikk han et stridskurs for ryttertroppssjefer, hvilket førte til at han på nyåret 1956 kunne titulere seg som løytnant. «Alltid terger det vel noen», skal han ha sagt.
Palmes inntreden i toppolitikken
I 1972 holdt han den såkalte juletalen sin, der han sammenlignet USAs bombeangrep mot Hanoi med andre krigsforbrytelser: «Guernica, Oradour, Babij Jar, Katyn, Lidice, Sharpeville, Treblinka. Der har volden seiret, men ettertiden har felt en hard dom over de ansvarlige. Nå føyer et nytt navn seg inn i rekken: Hanoi – julen 1972.» Talen skapte en alvorlig diplomatisk krise mellom USA og Sverige.
Som politiker
Olof Palme er i ettertiden regnet som en av både Sveriges og Europas mest markante politikere. Gjennom sine verv og politiske gjerninger i 4 tiår ble Palme både meget populær og meget omstridt. Særlig ble Palme kritisert og omstridt av den svenske høyresiden, og det er hevdet at dette ble verre som en konsekvens av Palmes borgerlige bakgrunn, og at han ble opplevd som en klasseforræder.
Som statsminister og partileder ble Palme kjent for sine talegaver. Hans retoriske evner og bitende kommentarer gjorde med årene at Palme av flere ble ansett for å være arrogant. Særlig ble dette fremtredende i debatter med Centerpartiets statsministerkandidat, den langt mer tradisjonelle Thorbjørn Fälldin, som endte med at Socialdemokraterna måtte anmode Palme om å tone ned sine retoriske angrep på motstanderen.
Pedar Jalvi
Han var også kjent som Pekka Pohjansäde, Piera Klemetinpoika Helander og Lemehaš-Biehtár.
Kodifisering
Kodifisering er å samle rettsregler for eksempel sedvanerett innenfor et stort område og vedta dem som én lov.
Arild Knutsen
Utmerkelser
I 2020 ble Arild Knutsen tildelt Fagrådets pris for godt ruspolitisk arbeide/Rusfaglig pris, sammen med Kenneth Arctander i RIO/Rusmisbrukernes interesseorgansasjon.
Linn Siri Jensen
Linn Siri Jensen (født 18. januar 1961 i Bergen) er en norsk skoleleder og tidligere håndballspiller. Hun var målvakt, og har 122 kamper for Norges kvinnelandslag i håndball. Hun spilte for det norske bronselaget under VM i 1986.
Veikko Antero Koskenniemi
Veikko Antero Koskenniemi (født 8. juli 1885 i Uleåborg, død 4. august 1962 i Åbo) var en finsk forfatter og litteraturforsker. I 1921 ble han professor i litteraturhistorie i Åbo, i 1948 ble han innvalgt som medlem av Finske Akademiet.
Bruniaceae
Slekter
De 12 slektene i denne familien, omfatter:
Smedhaugen (Oslo)
Smedhaugen (1A–15, 2–18) er en vei på Røa i bydel Vestre Aker i Oslo. Den går som blindvei vestover fra Sørkedalsveien.
Lovćen nasjonalpark
Lovćen nasjonalpark utgjør de sentrale og høyeste områdene av Lovćen-massivet i det sørvestre Montenegro, i Cetinjeregionen. Den dekker et areal på 62,2 km². Området har vært nasjonalpark siden 1952.
Det går en smal, svingete vei opp fjellet fra Kotor til landsbyen Njeguši, der fødehuset til den montenegrinske kongefamilien Petrovic ligger.
Einar Wollebæk Andersen
Liv og virke
Wollebæk Andersen var skogassistent, senere skogsjefassistent og forstmester for Løvenskiold–Vækerø i Nordmarka 1956–1968, avdelingsleder ved Skogbrukets Kursinstitutt på Prestebakke 1968–1971 og målesjef/direktør ved Nordenfjeldske Tømmermåling i Stjørdal 1972–1997.
Neil Gaiman
Liv og virke
Etter en rekke avslag fra forlagene satset Gaiman på journalistikk i et håp om å skaffe seg inspirasjon og et nettverk som kunne hjelpe ham til utgivelse senere. I denne perioden skrev han sin første bok, en biografi om bandet Duran Duran, og en rekke artikler for Knave magazine. Sent i 1980-årene skrev han Don't Panic: The Official Hitchhikers Guide to the Galaxy Companion, etter eget utsagn i «klassisk engelsk humoristisk stil». Denne boken skulle senere lede til et samarbeid med Terry Pratchett på romanen Good Omens, som handler om en kommende apokalypse.
Cathrine Svendsen
Per mars 2019 er hun styreleder i Larvik Håndballklubb.
Alkoholisme
Testing av genetisk disposisjon
Minst én genetisk test fins for et allel som korrelerer med alkoholisme og opiatavhengighet. Humane dopamin-reseptorgener har en påvisbar variant kalt DRD2 Taql-polymorfisme. De som besitter A1 allelet (varianten) i denne polymorfismen har en liten, men signifikant tendens til avhengighet av opiater og endorfinfrigjørende stoffer som alkohol. Selv om dette allelet er noe vanligere hos alkoholikere og opiatavhengige, er det ikke i seg selv en tilstrekkelig prediktor for alkoholisme, og noen forskere hevder at bevisene for DRD2 er motstridende.
Columelliaceae
Columelliaceae er en plantefamilie som ikke er plassert i noen planteorden i APG II-systemet, men som siden 2008 antas å utgjøre ordenen Bruniales, sammen med familien Bruniaceae. Den omfatter 2 slekter og 9 arter, og vokser kun i Andesfjellene.
Alkoholisme
Forebygging
Verdens helseorganisasjon, EU og andre regionale organer, nasjonale myndigheter og nasjonalforsamlinger har utformet alkoholpolitiske føringer for å redusere skadene av alkoholisme. Målrettede tiltak mot ungdom og unge voksne blir sett på som viktige for å redusere skadene ved alkoholmisbruk. Å øke minstealderen for kjøp av alkohol, og å forby eller begrense reklame for alkohol, er godt dokumenterte tiltak for å redusere skadevirkningene knyttet til alkoholavhengighet og alkoholmisbruk. Troverdige, evidensbaserte opplysningskampanjer i massemedia om konsekvensene av alkoholmisbruk har blitt anbefalt. Veiledere rettet mot foreldre for å hindre misbruk av alkohol blant ungdom, og for å hjelpe unge mennesker med psykiske problemer, har også blitt foreslått.
Hertsmere
Hertsmere er et administrativt distrikt i Hertfordshire, England. Administrasjonssenteret er Borehamwood.
Distriktet har et areal på 101,16 km² og hadde 100 031 innbyggere i 2011.
Pullman (selskap)
Pullman Management AS er et norsk agent- og bookingbyrå som representerer mange skuespillere. Pullman ble etablert i 2006 av Harald Dal. Pullman består av 2 ulike aksjeselskap, Pullman Management AS og Pullman Film & TV AS. Foretaket har kontoradresse Parkveien 51 A i Oslo.
Harald Dal har tidligere drevet med casting. Han etablerte i 1996 Casting Compagniet AS, i dag Cannibal Casting. Han har også bred erfaring innen film og TV, både foran og bak kamera. I Pullman jobber også Elise Christine Eide som blant annet har skuespillerbakgrunn.
Enzo Ferrari (bilmodell)
Bilder
Modellen ble først vist på bilutstillingen i Paris i 2002 og forhåndssolgt i 343 eksemplarer til lojale kunder av Ferrari. Senere bygget fabrikken etter eget sigende ytterligere 50 stykk. Den 8. november 2005 annonserte Ferrari at nok et eksemplar av Enzo skulle bygges, slik at det totale antallet ble 400. Denne bilen, med chassisnummer #ZFFCZ56B000141920, ble auksjonert bort av auksjonsfirmaet Sotheby's den 28. juni 2005, til inntekt for ofre etter tsunamien i Indiahavet 2004. Bilen ble solgt for 1 274 229 amerikanske dollar, nesten dobbelt så mye som listeprisen. Enzo Ferrari ble også solgt til Norge til en estimert pris på seks millioner kroner.
Sana’i
Hakim Abul-Majd Majdūd ibn Ādam Sanā'ī Ghaznavi (persisk: حکیم ابوالمجد مجدود ‌بن آدم سنایی غزنوی), vanligvis kjent som bare Sana'i (سنایی), var en persisk sufipoet og predikant som levde i Ghazna, i det som nå er Afghanistan, mellom det 11. og 12. århundre. Han døde omkring år 1131.
Hammerfest kirke
I vestenden av kirkerommet er orgelgalleriet, med et orgel fra 2010.
I kjelleretasjen er et tidligere tilfluktsrom omgjort til menighetslokaler, noe som ble gjort på dugnad i 1979. Kirken har også et sidekapell som blir brukt til menighetsaktiviteter.
Salong (samling)
Salongene oppsto i Paris på 1600-tallet med preciositeten som samlet seg i Catherine de Vivonne, marquise de Rambouillets residens, og utviklet seg der på 1700-tallet til å bli en slags uformell samfunnsinstitusjon, der ikke bare adel slapp inn. Fenomenet beskrives blant annet i boken På sporet av den tapte tid av Marcel Proust.
Storoveien (Oslo)
Veien fikk navn i 1904 etter Storo (Store O) gård.
Rosa Liksom
Priser og utmerkelser (utvalg)
Hun har tre ganger blitt nominert til Nordisk råds litteraturpris fra Finland; for bøkene Unohdettu vartti (1986), Väliasema Gagarin (1987) og Hytti nro 6 (2011).
Strauman Idrettslag
Historie
Idrettslaget ble stiftet i 1959 med intiativtaker Tormod Fjellvoll som første styreleder. Selv om det ble påbegynt arbeid med en fotballøkke ved skolen i Sydal allerede i 1962, var det ikke baneforhold for å drive organisert fotball. Fra 1959 til 1972 dominerte derfor skiidretten i idrettslaget. Fra 1972 til 1977 var laget omtrent inaktivt. Konrad Magnussen sørget for å betale kontingent hvert år så klubben ikke ble slettet.
Fotballaget
I 1977 tok Arne Albertsen tak og begynte arbeidet med å få igang ordentlig fotballsatsing. Det ble for første gang organisert jevnlige fotballtreninger på løkka ved skolen og klubben opp lån for å få utvidet banen til full størrelse. I 1979 ble Strauman medlem av Norges Fotballforbund og startet med miniputte og guttelag. I 1981 silte klubben for første gang A-lag i 6. divisjon. Arne Albertsen trente A-laget og ulike juniorlag samtidig som han organiserte dugnader og bygget klubben ut over 1980-tallet.
Lilo og Stitch 2
Handling
Lilo og Stitch har nå blitt enda bedre venner. Men så skjer det noe med Stitch, som plutselig begynner å ødelegge ting - og dette forårsaker problemer i vennskapet deres.
Point of Peace
Point of Peace er et offisielt prosjekt i forbindelse med at Stavanger er Europeisk kulturhovedstad i 2008 og blir støttet med vel 8 millioner kroner.
«Brummer»
Det var første antatt at det «Brummer» ble senket under slaget ved Oscarsborg festning, før det ble vist at det var det sivile skipet MS «Sørland» som ble senket. Brummer ble selv senket av den britiske ubåten HMS «Sterlet» den 15. april, på vei hjem fra Norge. «Brummer» ble angrepet og sank dagen etterpå.
Escalloniaceae
se teksten
Escalloniaceae er en plantefamilie med 7 slekter og om lag 130 arter, deriblant Eremosyne med arten Eremosyne pectinata. Familien tilhører gruppen Euasteridae II, og taksonomisk er den vanskelig å plassere. I APG III-systemet plasseres den alene i ordenen Escalloniales.